CELEX: 32014R1292
Language: hr
Date: 2014-07-17 00:00:00
Title: Delegirana uredba Komisije (EU) br. 1292/2014 оd 17. srpnja 2014. o uvjetima razredbe bez ispitivanja određenih drvenih podnih obloga bez premaza iz norme EN 14342 s obzirom na reakciju na požar  Tekst značajan za EGP

5.12.2014   
            
            
               HR
            
            
               Službeni list Europske unije
            
            
               L 349/27
            
         DELEGIRANA UREDBA KOMISIJE (EU) br. 1292/2014
   оd 17. srpnja 2014.
   o uvjetima razredbe bez ispitivanja određenih drvenih podnih obloga bez premaza iz norme EN 14342 s obzirom na reakciju na požar
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 27. stavak 5.,
   budući da:
   
               (1)
            
            
               Odlukom Komisije 2000/147/EZ (2) donesen je sustav za razredbu svojstava građevnih proizvoda u pogledu reakcije na požar. Drvene podne obloge jedan su od građevnih proizvoda na koje se ta Odluka primjenjuje.
            
         
               (2)
            
            
               Ispitivanja su pokazala da drvene podne obloge obuhvaćene usklađenom normom EN 14342 imaju stalna i predvidljiva svojstva reakcije na požar pod uvjetom da ispunjavaju određene uvjete u pogledu gustoće drva, debljine podne obloge i krajnje namjene proizvoda.
            
         
               (3)
            
            
               Stoga treba smatrati da drvene podne obloge obuhvaćene usklađenom normom EN 14342 ispunjavaju razrede svojstava u pogledu reakcije na požar utvrđene Odlukom 2000/147/EZ o tim uvjetima bez potrebe za daljnjim ispitivanjem,
            
         DONIJELA JE OVU UREDBU:
   Članak 1.
   Smatra se da drvene podne obloge obuhvaćene usklađenom normom EN 14342 koje ispunjavaju uvjete navedene u Prilogu zadovoljavaju razrede svojstava navedene u Prilogu bez potrebe za provođenjem ispitivanja.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 88, 4.4.2011., str. 5.
   
   
      (2)  Odluka Komisije 2000/147/EZ od 8. veljače 2000. o provedbi Direktive Vijeća 89/106/EEZ u pogledu razredbe reakcije na požar građevnih proizvoda (SL 50, 23.2.2000., str. 14.).
   
      PRILOG
      
                  Proizvod (1)
                      (7)
                  
               
               
                  Opis proizvoda (4)
                  
               
               
                  Najmanja prosječna gustoća (5)
                  
                  (kg/m3)
               
               
                  Najmanja ukupna debljina
                  (mm)
               
               
                  Uvjeti krajnje uporabe
               
               
                  Razred za podne obloge (3)
                  
               
            
                  Drvena podna obloga
               
               
                  Drvena podna obloga od punog drva bora ili smreke
               
               
                  Bor: 480
                  Smreka: 400
               
               
                  14
               
               
                  Bez zračnog sloja ispod podloge
               
               
                  Dfl-s1
               
            
                  Drvena podna obloga
               
               
                  Drvena podna obloga od punog drva bukve, hrasta, bora ili smreke
               
               
                  Bukva: 700
                  Hrast: 700
                  Bor: 430
                  Smreka: 400
               
               
                  20
               
               
                  Sa ili bez zračnog sloja ispod podloge
               
               
                  Dfl-s1
               
            
                  Drveni parket
               
               
                  (Jednoslojni) drveni parket od punog drva oraha
               
               
                  650
               
               
                  8
               
               
                  Zalijepljen na podlogu (6)
                  
               
               
                  Dfl-s1
               
            
                  Drveni parket
               
               
                  (Jednoslojni) parket od punog drva hrasta, javora ili jasena
               
               
                  Jasen: 650
                  Javor: 650
                  Hrast: 720
               
               
                  8
               
               
                  Zalijepljen na podlogu (6)
                  
               
               
                  Dfl-s1
               
            
                  Drveni parket
               
               
                  Višeslojni parket s gornjim slojem od hrasta debljine najmanje 3,5 mm
               
               
                  550
               
               
                  15 (2)
                  
               
               
                  Bez zračnog sloja ispod podloge
               
               
                  Dfl-s1
               
            
                  Drvena podna obloga i parket
               
               
                  Podna obloga i parket od punog drva koji nisu prethodno navedeni
               
               
                  400
               
               
                  6
               
               
                  Sve
               
               
                  Efl
                  
               
            
         (1)  Postavljen u skladu s normom EN ISO 9239-1 na podlogu koja je barem razreda D-s2, d0, najmanje gustoće 400 kg/m3 ili sa zračnim slojem ispod podloge (najmanja visina 30 mm).
      
         (2)  Može se dodati međusloj barem razreda Efl najveće debljine 3 mm i najmanje gustoće 280 kg/m3.
      
         (3)  Razred utvrđen u tablici 2. Priloga Odluci 2000/147/EZ.
      
         (4)  Bez površinskog premaza.
      
         (5)  Prema uvjetima u skladu s normom EN 13238 (50 % RH, 23 °C).
      
         (6)  Podloga koja je najmanje razreda D-s2, d0.
      
         (7)  Primjenjiv i na gazišta stuba.